ભારતીય ટીમે પ્રથમ બેટિંગ કરતાં રોહિત શર્માના ૧૧૧ રન અને ધવનના ૪૩ રનની મદદથી ૨૦ ઓવરના અંતે બે વિકેટ ગુમાવી ૧૯૫ રન બનાવ્યા હતા ૧૯૬ રનના લક્ષ્યાંકનો પીછો કરવા ઊતરેલી વેસ્ટ ઇન્ડીઝની ટીમને ખલીલે બીજી ઓવરમાં ઝટકો આપતાં સાંઈ હોપને બોલ્ડ કર્યો હતો. હેટમાયરને પણ ૧૪ રનના અંગત સ્કોરે ખલીલે પેવેલિયન મોકલતાં ૩૩ રનના સ્કોરે બીજી વિકેટ ગુમાવી દીધી હતી. શરૂઆતી ધબડકા બાદ વિન્ડીઝની ટીમ મેચમાં વાપસી કરી શકી નહોતી ૨૦ ઓવરના અંતે નવ વિકેટ ગુમાવી ૧૨૪ રન બનાવી શકી હતી.